CELEX: 62018TN0093
Language: da
Date: 2018-02-19 00:00:00
Title: Sag T-93/18: Sag anlagt den 19. februar 2018 — International Skating Union mod Kommissionen

23.4.2018   
            
            
               DA
            
            
               Den Europæiske Unions Tidende
            
            
               C 142/55
            
         Sag anlagt den 19. februar 2018 — International Skating Union mod Kommissionen
   (Sag T-93/18)
   (2018/C 142/72)
   Processprog: engelsk
   
      Parter
   
   
      Sagsøger: International Skating Union (Lausanne, Schweiz) (ved advokat J.-F. Bellis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 8. december 2017 i sag AT.40208 — International Skating Union’s Eligibility rules annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat otte anbringender.
   
               1.
            
            
               Første anbringende om, at den begrundelse, som den anfægtede afgørelse hviler på, er grundlæggende selvmodsigende.
            
         
               2.
            
            
               Andet anbringende om, at sagsøgerens regler for deltagelse ikke har et konkurrencebegrænsende formål.
            
         
               3.
            
            
               Tredje anbringende om, at sagsøgerens regler for deltagelse ikke har en konkurrencebegrænsende virkning.
            
         
               4.
            
            
               Fjerde anbringende om, at sagsøgerens beslutning om ikke at godkendte Dubai Icederby 2014-arrangementet falder uden for artikel 101 TEUF’s anvendelsesområde, eftersom denne beslutning forfulgte et lovligt mål i overensstemmelse med sagsøgerens etiske kodeks, der forbyder alle former for støtte til væddemål.
            
         
               5.
            
            
               Femte anbringende om, at sagsøgerens beslutning om ikke at godkendte Dubai Icederby 2014-arrangementet under alle omstændigheder falder uden for artikel 101 TEUF’s territoriale anvendelsesområde.
            
         
               6.
            
            
               Sjette anbringende om, at argumentet om, at Den Internationale Sportsdomstols regler forstærker de påståede konkurrencebegrænsninger, er ugrundet.
            
         
               7.
            
            
               Syvende anbringende om, at Kommissionen overskred sin kompetence ved at anvende foranstaltninger over for sagsøgeren, som ikke var forbundet med, at der var blevet konstateret en overtrædelse.
            
         
               8.
            
            
               Ottende anbringende om, at der ikke var noget gyldigt retsgrundlag for at pålægge tvangsbøder.